የዘር አድልዎ አመራር፣ አፓርታይድ ታሪክ በአንፃሩ የተዋጉ ሁሉ ታሪክ ነው። ውሁዳኑ የነጮች መንግሥት በደቡብ አፍሪቃ እአአ በ1920 ዎቹ ዓመታት ልክ ሥልጣን ከያዘ በኋላ የአፓርታይድን ሕግ ማስተዋወቅ ጀመሩ። ከዚያ በኋላ ጥቁሮች፣ክልሶች፣ እንዲሁም፣ ነጮች ያልሆኑ አፍሪቃውያን በዚሁ ሕግ አንፃር ራሳቸውን በማደራጀት የነፃነት ትግላቸውን ጀመሩ። የዉሁዳኑ ነጮች መንግሥትም የተቃውሞ ሰልፎችን ለማስቆም የተደራጁትን ቡድኖች በማገድ እና መሪዎቻቸውንም በማሰር፣ ባጠቃላይ አስፈላጊ ባለው የኃይል ርምጃ ሁሉ በመጠቀም ተቃዋሚዎቹን እስከመግደል ድረስ ርቆ ሄዶዋል።ያም ቢሆን ግን ታዋቂው ፀረ አፓርታይድ ታጋይ ኔልሰን ማንዴላ ለጨቋኞቻቸው የሰላም ጥሪ ነበር ያቀረቡላቸው።
